open-index/open-wikipedia-markdown huggingface dataset:
על הגאולה ועל התמורה

**על הגאולה ועל התמורה** הוא ספר אנטי ציוני המרכז את משנתו של רבי יואל טייטלבוים, האדמו"ר מסאטמר. הספר נכתב בעקבות מלחמת ששת הימים, והוא נכס צאן ברזל בחסידות סאטמר ובקרב נטורי קרתא.

## תוכן
התיאוריה המרכזית בספר היא, כי מלחמת ששת הימים לא הייתה ניסית אלא ניצחון צבאי של הציונים, שיצאו מראש למלחמה בידיעה כי האויבים חלשים מהם. על פי הספר, גם אם היו ניסים במלחמה הם היו מצד הסטרא אחרא.

בספר קובע האדמו"ר כי אין לפקוד את הכותל המערבי, מאחר שהוא שוחרר על ידי הציונים והפך לסמל לאומי.

## כתיבת הספר
תוכן הספר מבוסס על דרשות שנשא האדמו"ר בסעודה שלישית בבית מדרשו בשבתות שלאחר המלחמה (נשא, בהעלותך, שלח וקרח ה'תשכ"ז). בדרשות אלו הדגיש את השקפתו כנגד ייחוס ניסים אלוקיים למלחמה.

רבי יואל לא העלה בעצמו את הדברים על הכתב, אלא תלמידו. רבי יואל אמר לרבי משה אריה פריינד כי "זה גרם לי לדמם מהלב, הרגשתי שלא אוכל להחזיק מעמד". (ביידיש: ווייל עס האט מיר געבלוטיגט דאס הארץ, איך האב געשפירט אז איך וועל עס נישט אויסהאלטן.)

הוא כתב רק את הקדמת הספר, ואמר: "כתבתי את זה בדם, לא בדיו" (דאס האב איך געשריבן מיט בלוט, נישט מיט קיין טינט).

## הדפסה
המהדורה הראשונה הודפסה בתשכ"ז, בכתב רש"י, בבית הדפוס של הרב סנדר דייטש  בברוקלין. עד תשנ"ח היא הודפסה שבע פעמים נוספות.

בתשנ"ח הודפס הספר מחדש בכתב מרובע, ונוספה הקדמה ותולדות הרב מאת הרב יוסף אשכנזי .

## קישורים חיצוניים
* על הגאולה ועל התמורה מהדורת ברוקלין, ה'תשס"ו
* על הגאולה ועל התמורה באתר הספרייה הלאומית

קטגוריה:חסידות סאטמר
קטגוריה:ספרי מלחמת ששת הימים
קטגוריה:התנגדות לציונות
מוחמד רזא לוטפי

**מוחמד רזא לוטפי** (בפרסית: **محمّدرضا لطفی**; 7 בינואר 1947 – 2 במאי 2014) היה מוזיקאי איראני קלאסי הידוע בשל שליטתו בטאר ובסטאר. הוא שיתף פעולה עם זמרים ובהם מוחמד רזא שג'ריאן, הנגמה אחוואן, שהראם נאזרי ועלי רזא שאה מוחמדי.

## חיים וקריירה
מוחמד רזא לוטפי נולד ב-17 בינואר 1947 בעיר גרגאן, במשפחה תרבותית שבה שני הוריו היו מורים.

בעידוד אחיו הגדול, הוא למד לנגן בטאר והראה את כישרונו בכך שזכה בפרס הראשון בפסטיבל המוזיקאים הצעירים של איראן בשנת 1964. בשנה שלאחר מכן, הוא החל את לימודיו בקונסרבטוריון הפרסי הלאומי למוזיקה בטהראן תחת חביבאללה סאלחי והמאסטרו עלי אכבר שחנאזי. הוא היה נגן טאר בתזמורת *מנהל האמנויות היפות* (תזמורת סבא) בניהולו של חוסיין דהלאווי. כמה ממוריו הבולטים האחרים היו עבדאללה דוואמי, ממנו למד את הרדיף, והמאסטרו סעיד הורמוזי, שלימד אותו לנגן על הסטאר.
[ממוזער|250x250 פיקסלים|לוטפי הצעיר מנגן ב[טאר]]
בזמן שלמד במכללה לאמנויות יפות באוניברסיטת טהראן, לוטפי הפך לתלמידו של מאסטר נור-עלי בורומן. כמו כן, עבד ב*מרכז לשימור והפצה* של המוזיקה הפרסית המסורתית, הן כסולן והן כמנצח. הישגיו האחרים היו הוראה במרכז להתפתחות אינטלקטואלית של ילדים ובני נוער, חקר מוזיקת עם עבור הרדיו והטלוויזיה הלאומיים והופעה בפסטיבל שירז לאמנויות. לאחר שסיים את לימודיו בשנת 1973, הצטרף לוטפי לפקולטה לאמנויות יפות באוניברסיטת טהראן.
[ממוזער|150x150 פיקסלים|לוטפי (''שני משמאל'') מופיע [פסטיבל האמנויות בשיראז|בפסטיבל האמנויות שיראז עם נאסר פרהנגפר (*ראשון משמאל*) ומוחמד רזא שג'ריאן, 1976]]
לוטפי המשיך בשיתוף הפעולה שלו עם רדיו וטלוויזיה והקים את אנסמבל שיידה. בין 1978 ל-1980, לוטפי הפך למנהל בית הספר למוזיקה של אוניברסיטת טהראן. הוא שימש כמנהל המרכז לשימור והפצה של מוזיקה פרסית מסורתית ומרכז "חבוש". בשנת 1984 הוזמן לוטפי על ידי *פונדציונה צ'יני* להשתתף בסמינר ולבצע קונצרטים באיטליה, שם התגורר שנתיים. הוא חי בארצות הברית משנת 1986 ועד מותו והופיע בהרחבה ברחבי אסיה, אירופה וצפון אמריקה.

מוחמד רזא לוטפי היה מוזיקאי פורה, שהקליט יצירות רבות, הן כאמן סולו והן עם המוזיקאים האיראנים המפורסמים כמו מוחמד רזא שג'ריאן, שהראם נאזרי, חוסיין עליזאדה ופרוויז משקטיאן. לוטפי הוא אחד מגדולי המאסטרים העכשוויים של הטאר והסטאר. הוא בין הדמויות המרכזיות שחוללו מהפכה בעשרים השנים האחרונות במוזיקה הפרסית המסורתית (הקלאסית). הגישה החדשנית שלו לשלב בין המוזיקה הקלאסית לאלמנטים עממיים, הן מבחינת המוזיקה והן מבחינת הטכניקה, החדירה חיוניות חדשה למסורת ישנה מאוד. היצירתיות המקורית שלו והאיכות הרגשית השורשית של נגינתו, הפכו אותו לאבי האסתטיקה החדשה במוזיקה הפרסית.
ימין|ממוזער|300x300 פיקסלים|מוחמד רזא לוטפי

## מותו

[ממוזער|250x250 פיקסלים|מוחמד רזא לוטפי מנגן ב[טאר בקונצרט.]]
מוחמד רזא לוטפי נפטר ב-2 במאי 2014 (בגיל 67), כשהוא סובל מסרטן הערמונית. לדברי *חמיד דבאשי*, מותו של לוטפי סימן "נקודת מפנה מכרעת בהיסטוריה של המוזיקה הפרסית הקלאסית והוא מסמל את עלייתה ונפילתה המרהיבה כאמנות ציבורית מתבצעת".

## קישורים חיצוניים

## הערות שוליים

קטגוריה:מוזיקאים איראנים
קטגוריה:איראנים שנולדו ב-1947
קטגוריה:איראנים שנפטרו ב-2014
יעקב אבן דנאן

הרב **יעקב אבן דנאן** (סביב ה'ש"כ, 1660 - סביב ה'שצ"ה, 1730) היה פוסק הלכה, אב בית הדין ורבה של פאס בתחילת המאה השבע עשרה. מסופרי תקנות המגורשים בפאס.  
## קורותיו
נולד לאביו ר' יוסף בפאס. כיהן כשוחט ובודק. לפחות משנת ה'שנ"א, כיהן בתפקיד סופר בית הדין יחד עם רבי מכלוף אסולין. התפרסם כסופר מומחה, עד שבשנת שע"א הוחלט שאין רשות לשום סופר לכתוב גט עד שיהיה מצוי עמו רבי יעקב אבן דנאן. 

בשנת ה'שנ"ה חתום כדיין מחברי בית הדין. אך נראה שבתקופה זו שימש בעיקר כסופר בית הדין. משנת ה'שפ"ג נראה ששימש דיין קבוע יחד עם רבי שאול סירירו, רבי חיים עוזיאל. בשנת ה'שפ"ד ביאר את מנהגי החזקות לרבי חנניה ארובאס. 

בשנת ה'שפ"ז נראה שהתמנה לאב בית הדין של פאס, לצד הדיינים רבי שלמה אבן דנאן ורבי יעקב חאגיז (הראשון). גיסו רבי שמואל אבן דנאן (השלישי) כינהו: "פלפלא חריפא".

הניח בן בשם ר' שמואל ששימש גם הוא כסופר בית הדין. נכון לערב פסח שנת ה'ש"צ עוד היה בחיים. ובשנת הת' בנו מזכירו בברכת המתים. הרי שנפטר סביב ה'שצ"ה. 
### מפסיקותיו
* אין אומרים חוזר וניעור באיסור חמץ.
* חטה שאינה בקועה שנפלה לתבשיל בפסח, התבשיל מותר והחטה אסורה.

## חיבוריו
***פסקי דין** - נדפסו בספר 'תקנות חכמי פאס', ומהם מפוזרים בספרי חכמי מרוקו.
***חידושי דינים** - נדפסו בספר 'תקנות חכמי פאס'. 
***פירוש על השיר 'אני ריאה**' לרבי דוד ויטאל - עוסק בהלכות טריפות.

## הערות שוליים

קטגוריה:רבנים מרוקאים
קטגוריה:פאס: רבנים
קטגוריה:אבות בתי דין
שירות הרפואה המשולבת

**שירות הרפואה המשולבת של הצבא הגרמני** (בגרמנית: **Zentraler Sanitätsdienst der Bundesweh**r, או בקיצור: **Zentraler Sanitätsdienst**) הוא חיל רפואה, חלק מהכוחות המזוינים של גרמניה, ומשרת את כל שלוש הזרועות, צבא, חיל הים וחיל האוויר, כמו גם שירות המרחב הקיברנטי והמידע. אנשי חיל הרפואה המרכזי נותרים אנשי זרועותיהם הצבאיות בהתאמה. רק יחידות רפואיות מיוחדות בודדות, כגון הטיפול הרפואי לצוללנים ולצוותי אוויר, לא משולבות בשירות הרפואה.

לפני 2002 לכל זרוע צבאית היה שירות רפואי משלה. לאחר מכן השירותים אוחדו ברובם, ויצרו את שירות הרפואה המשותף. במאי 2021 פרסמה שרת ההגנה אנגרט קראמפ-קארנבאואר יחד עם המפקח הכללי של הבונדסוור אברהרד צורן תוכנית לפירוק שירות הרפואה המשותף ולשילוב מחדש של יחידותיו בחיל היבשה, חיל הים, חיל האוויר ופיקוד הסייבר.

## קישורים חיצוניים

* 

קטגוריה:רפואה צבאית
קטגוריה:בונדסוור
גשר אלכסנדר המילטון

**גשר אלכסנדר המילטון** (באנגלית: **Alexander Hamilton Bridge**) הוא גשר קשתות פלדה בעל שמונה נתיבים המוביל תנועה מעל נהר הארלם בין הרבעים של מנהטן והברונקס בניו יורק. הגשר מחבר את הכביש המהיר הבין מדינתי 95 בקטע של שכונת וושינגטון הייטס במנהטן עם הכביש המהיר "חוצה ברונקס" כחלק מהכביש המהיר 95 ו-U.S. 1.

הגשר נפתח לתנועה ב-15 בינואר 1963, באותו יום שבו הושלם הכביש המהיר קרוס-ברונקס. מחלקת התחבורה של ניו יורק, המפעילה ומתחזקת את הגשר, דיווחה על נפח תנועה יומי ממוצע (ADT) לשנת 2011 בשני הכיוונים של 182,174, לאחר שהגיע לשיא ADT של 192,848 ב-1990.

## עיצוב
האורך הכולל של הגשר, כולל הגישות, הוא 723.9 מ' ורוחב הנתיבים 29.26 מ'. הנתיבים העיקריים המקבילים שלו הם באורך 169 מטר, ומספקים 31 מ' של מרווח אנכי מעל נהר הארלם (במרכז הגשר למעבר ספינות) ו-112 מ' של מרווח אופקי.

תכנון הגשר כלל קבוצה של רמפות מתפתלות הידועה רשמית כ"מחלף הייברידג'" לחיבור אל הכביש המהיר מייג'ור דיגן (הושלם ב-1964) וממנו, ורמפת ויאדוקט המתחברת לכביש הארלם ריבר, שניהם מעל 30 מ' מתחת למפלס הגשר, וגישה לשדרת אמסטרדם.

## היסטוריה
לאחר השלמת גשר ג'ורג' וושינגטון, המחבר את מנהטן וניו ג'רזי ב-1931 היו כלי רכב שנסעו בין ניו ג'רזי לברונקס נוסעים מעל גשר וושינגטון, שחוצה את נהר הארלם ממש צפונית לגשר אלכסנדר המילטון הנוכחי. גשר אלכסנדר המילטון תוכנן באמצע שנות ה-50 כדי לחבר את הכבישים המהירים טרנס-מנהטן ו-חוצה ברונקס (המוזכרים לעיל), ולהכיל את התנועה הנוספת הנובעת מהוספת המפלס התחתון בעל שישה נתיבים לגשר ג'ורג' וושינגטון. עם הייעוד הבין-מדינתי, 90% מעלות הבנייה של 21 מיליון דולר בערכים דאז, כוסו על ידי הממשלה הפדרלית. כאמור, הגשר נפתח ב-15 בינואר 1963.

החל משנת 2009 עבר הגשר שיפוץ מלא בעלות מוערכת של 400 מיליון דולר. בעוד שהפקקים שנוצרו מהבנייה לא היו גרועים כפי שציפו גורמים מקומיים, העיכובים הנכנסים במעברי נהר ההדסון, גברו לאחר תחילת הפרויקט. ביולי 2014, הודיע המושל אנדרו קואומו כי שיפוץ הגשר הושלם.

## ראו גם
* הגשרים לאורך הארלם ריבר

## קישורים חיצוניים

ממוזער|מבט אל גשרי המילטון ו-וושינגטון מדרום (גשר וושינגטון גבוה יותר, ונראה ברקע).

## ביאורים

## הערות שוליים

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
טומאת כהן לקרוביו

**טומאת כהן לקרוביו** - היא מצוות עשה על כהן להיטמא לקרוביו כאשר הם נפטרים, כחלק ממצות האבלות על קרוביו. המצווה מופיעה בתחילת פרשת אמור, לאחר איסור טומאת כהן למת. המצווה חלה על כל כהן הדיוט.

## מקור המצווה
מקור הציווי הוא בפרשת אמור

התורה קובעת כי על אף שנאסר על הכהנים להיטמא למת, כאשר המת הוא אחד מקרוביו - אב, אם, בן, בת, ואחות שאינה נשואה, עליו להיטמא להם. טומאה לבת או בן זוג אינה נזכרת במפורש בתורה. חז"ל דרשו את המילה "שארו" - על אשתו: "אמר מר שארו זו אשתו". המצווה על כהן להיטמא לאשתו היא רק כאשר היא אישה הכשרה לו, אך אם הוא נשא אשה פסולה (למשל חללה), אסור לו להיטמא לה, את זאת לומדים חז"ל מהפסוק האחרון: "לֹ֥א יִטַּמָּ֖א בַּ֣עַל בְּעַמָּ֑יו לְהֵ֖חַלּֽוֹ" - כלומר שיש מקרה בו אסור לבעל להיטמא, והוא כאשר האישה אינה כשרה לנישואים.

לפי הרמב"ם, המצווה לכהן להיטמא למת היא חלק ממצוות אבלות במניין תרי"ג מצוות. במניין המצוות של רס"ג, לעומת זאת, נראה כי מדובר על מצווה נפרדת, שכן היא לא מובאת בהקשר של אבלות: "וקדש מְכַהֵן מן הנפש כי אם לשארו יטמא"

## על מי חלה המצווה
המצווה חלה רק על כהן הדיוט ולא על כהן גדול, עליו נאמר בהמשך הפרשה: "וְעַ֛ל כָּל־נַפְשֹׁ֥ת מֵ֖ת לֹ֣א יָבֹ֑א לְאָבִ֥יו וּלְאִמּ֖וֹ לֹ֥א יִטַּמָּֽא׃" הראשונים נחלקו האם המצווה להיטמא למת חלה רק על גברים או גם על נשים. הרמב"ם סבור שמכיוון שאיסור טומאת מת חל רק על גברים, גם המצווה להיטמא חלה רק על גברים, ונשים פטורות מן המצווה. הרא"ש לעומת זאת מדייק מדברי רש"י שהמצווה חלה גם על נשים. הטור והשולחן ערוך פוסקים להלכה כדעת הרא"ש שגם נשים חייבות במצווה.

## טעם המצוה
כאמור לעיל, לפי הרמב"ם מצוות הכהן להיטמא למת היא חלק ממצוות אבלות, לפי זה הוא מסביר שטעם המצוה הוא: "לחזק חיוב זה (האבלות) באר אותו בכהן שהוא מוזהר על הטומאה שייטמא על כל פנים כשאר ישראל כדי שלא יחלש דין האבלות." ספר החינוך מסביר שכל חובת אבלות, ובכלל זה מצוות הכהן להיטמא למת נועדה כדי לעורר את האדם לתשובה בעקבות אבדן אדם קרוב ויקר לו.

## ראו גם
* טומאת כהנים
* אבלות
* טומאת מת
* קבורה

## הערות שוליים

2024 05
קטגוריה:מצוות עשה
שגרירות מקסיקו בוושינגטון

**שגרירות מקסיקו בוושינגטון** היא הנציגות הדיפלומטית של מקסיקו בארצות הברית.

השגרירות ממוקמת בשכונת פוגי בוטום  בוושינגטון די. סי..

## מדורי השגרירות
שמאל|ממוזער| המכון לתרבות מקסיקנית בוושינגטון
השגרירות ממלאת מספר תפקידים בייצוג של מקסיקו לממשלת ארצות הברית, לרבות ענייני פוליטיים, מנהליים, כלכליים, דיפלומטיה ציבורית וקונסולרית.

## קונסוליות
מקסיקו מחזיקה גם 21 קונסוליות כלליות ו-31 קונסוליות ברחבי ארצות הברית.
 
קובץ:Consulate_General_of_Mexico_in_Boston.jpg|טקסט=Consulate-General of Mexico in Boston|הקונסוליה של מקסיקו בבוסטון
קובץ:Consulate_General_of_Mexico_-_Houston,_Texas_(USA).jpg|טקסט=Consulate-General of Mexico in Houston|הקונסוליה של מקסיקו ביוסטון
קובץ:Consulado_de_México_en_Las_Vegas.jpg|טקסט=Consulate of Mexico in Las Vegas|הקונסוליה של מקסיקו בלאס וגאס
קובץ:Consulado_General_de_México_en_Los_Angeles,_Ca..jpg|טקסט=Consulate-General of Mexico in Los Angeles|הקונסוליה של מקסיקו בלוס אנג'לס
קובץ:Consulate-General_of_Mexico_in_New_York.jpg|טקסט=Consulate-General of Mexico in New York City|הקונסוליה של מקסיקו בניו יורק
קובץ:ConsulateMexicoMinnesota.jpg|טקסט=Consulate of Mexico in Saint Paul|הקונסוליה של מקסיקו בסיינט פול
קובץ:Mexican_Consulate_General_San_Antonio.jpg|טקסט=Consulate-General of Mexico in San Antonio|הקונסוליה של מקסיקו בסן אנטוניו
קובץ:San_Diego,_2016_-_223.jpg|טקסט=Consulate-General of Mexico in San Diego|הקונסוליה של מקסיקו בסן דייגו
קובץ:Mex._consulate-general_in_SF.JPG|טקסט=Consulate-General of Mexico in San Francisco|הכללית של מקסיקו בסן פרנסיסקו
קובץ:Consulado_de_México_en_San_José,_California.jpg|טקסט=Consulate-General in San Jose|הקונסוליה של מקסיקו בסן חוזה
קובץ:Consulate_of_Mexico_in_Seattle.jpg|טקסט=Consulate of Mexico in Seattle|הקונסוליה של מקסיקו בסיאטל
קובץ:Mexican_Consulate,_Yuma,_Arizona,_Front.jpg|טקסט=Consulate of Mexico in Yuma|הקונסוליה של מקסיקו ביומה


## ראו גם
* שגרירות ארצות הברית במקסיקו סיטי
* יחסי ארצות הברית – מקסיקו

## קישורים חיצוניים
* 
* 

## הערות שוליים

קטגוריה:יחסי ארצות הברית – מקסיקו
קטגוריה:וושינגטון די. סי.: שגרירויות
עומר ניראון

**עומר יעקב ניראון** (נולד ב-17 באפריל 2001) הוא כדורגלן ישראלי המשחק בעמדת השוער במכבי נתניה מליגת העל ובנבחרת ישראל האולימפית עד גיל 23.

## קריירת מועדונים
ניראון נולד בראשון לציון, לכדורגלן העבר הישראלי דני ניראון ששיחק כחלוץ.

עשה את צעדיו הראשונים בכדורגל בקבוצת הילדים של מכבי תל אביב. בין היתר, שיחק גם באלו של שמשון תל אביב ומכבי הרצליה, עד שבגיל 16 הצטרף לקבוצת הנוער של בני יהודה תל אביב. ב-18 באוגוסט 2018 ערך את הופעת הבכורה שלו בבוגרים של בני יהודה תל אביב, במסגרת גביע הטוטו, נגד בני סכנין.

ב-25 במאי 2019 ערך את הופעת הבכורה שלו בליגת העל בהפסד 1–2 להפועל חדרה. בקיץ  הושאל להפועל ראשון לציון, אך לא רשם בה דקות משחק ובינואר של אותה עונה חזר לבני יהודה תל אביב. בעונת 2020/2021 הפך לשוער הראשון של המועדון, אך בסיום העונה ירדה לליגה הלאומית. בקיץ  הושאל להפועל רמת השרון עד לסיום העונה, ואחריה חזר לבני יהודה תל אביב.

ב-14 ביולי 2023 הושאל לזרינסקי מוסטאר מליגת העל של בוסניה והרצגובינה.

ב-22 בינואר 2024 הושאל למכבי נתניה מליגת העל. בסיום העונה עבר למכבי נתניה בחוזה קבוע.

## נבחרות ישראל

שיחק במדיי נבחרת הנערים עד גיל 17 של ישראל, בנבחרות הנוער הישראליות עד גיל 18 ועד גיל 19, ובנבחרת הצעירה של ישראל עד גיל 21.

ניראון נכלל בסגל ואף שיחק במשחקה הראשון של נבחרת ישראל האולימפית עד גיל 23 בשלב-הבתים באולימפיאדת פריז 2024, בתיקו 1-1 מול נבחרת מאלי האולימפית עד גיל 23.

## חיים אישיים
ברשותו גם דרכון של דנמרק, דרך סבתו מצד אביו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:ראשון לציון: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל ראשון לציון
קטגוריה:כדורגלני הפועל רמת השרון
קטגוריה:כדורגלני זרינסקי מוסטאר
קטגוריה:כדורגלני מכבי נתניה
קטגוריה:כדורגלנים ישראלים באירופה
קטגוריה:ספורטאים זרים בבוסניה והרצגובינה
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2001
וריד הרשתית המרכזי

**וריד הרשתית המרכזי** (באנגלית: **Central retinal vein**) הוא וריד המנקז את הרשתית של העין. מסלול הווריד עובד דרך מרכז עצב הראייה לפני יציאתו מעצב הראייה יחד עם העורק המרכזי של הרשתית עד ניקוז לוריד העין העליון או לסינוס המערה.

## פתולוגיה
### חסימת וריד רשתית מרכזית
הווריד המרכזי ברשתית הוא המקבילה הוורידית של העורק המרכזי ברשתית. חסימת וריד הרשתית המרכזי נראית בתסמונת איסכמית עינית.

### בצקת ראש עצב הראיה (פפילדמה)
מכיוון שהנוזל המקיף את עצב הראייה בתוך מעטפת קרום המוח שלו סמוך לנוזל המוח השדרתי של מערכת העצבים המרכזית, לחץ תוך-גולגולתי מוגבר עלול לגרום לדחיסה של הווריד המרכזי ברשתית היכן שהוא יוצא מעצב הראייה (העורק הנלווה בינתיים פחות רגיש ל דחיסה עקב דופן העורקים העבה יותר שלו), כשהגודש הוורידי שנוצר עלול לגרום לבצקת ראש עצב הראיה.

## תמונות נוספות

קובץ:Gray879.png|טקסט=Interior of posterior half of bulb of left eye. The veins are darker in appearance than the arteries.|פנים החצי האחורי של עין שמאל. הוורידים כהים יותר במראה מהעורקים.
קובץ:Eyevessels_001.jpg|טקסט=Eye vessels|כלי דם עין


## הערות שוליים

קטגוריה:ראייה
קטגוריה:עין
קטגוריה:רפואת עיניים
I Am: Celine Dion (פסקול)

***I Am: Celine Dion*** הוא אלבום הפסקול של הסרט התיעודי לשנת 2024, "I Am: Celine Dion" בבימויה של איירין טיילור, שיתמקד סביב הזמרת הקנדית סלין דיון. הפסקול יצא לאור ב-21 ביוני 2024, על ידי חברת התקליטים קולומביה רקורדס. האלבום יכלול את 13 הלהיטים של דיון, יחד עם שבע רצועות תווים שהלחין רדי חסא והופק על ידי אלברטו פבריס. במדינות פרנקופוניות, האלבום ייקרא ***Je suis: Céline Dion***.

## רקע והוצאה
סוני מיוזיק הודיעה בספטמבר 2021 שסרט תיעודי באורך של סלין דיון כבר נמצא בעבודה. השם הרשמי של הסרט, "I Am: Celine Dion", הוכרז בינואר 2024 כאשר אולפני אמזון רכשו את זכויות ההפצה. הסרט בוים על ידי הבמאית זוכת האמי והמועמדת לפרס האוסקר, איירין טיילור, ויתרכז סביב דיון. הסרט יציג את חייה, הישגי הקריירה והמאבק עם תסמונת האדם הנוקשה. הסרט יהיה זמין להזרמה החל מ-25 ביוני 2024, באמזון פריים וידאו.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומים באנגלית
קטגוריה:אלבומים בצרפתית
עונת 2024/2025 בליגה הלאומית

**עונת 2024/2025 בליגה הלאומית** היא העונה ה-26 של הליגה הלאומית כליגה השנייה בחשיבותה בכדורגל בישראל.

לקראת עונה זו הצטרפו לליגה הלאומית, הפועל תל אביב והפועל פתח תקווה שירדו מליגת העל, והפועל כפר שלם והפועל רעננה, אשר עלו מליגה א'.

בסיום העונה ירדו קבוצות הפועל אום אל-פחם והפועל עפולה לליגה א', בעוד שהפועל נוף הגליל הצליחה להישאר בליגה עקב ניצחון במשחק המבחן מול א.ס. נורדיה ירושלים. הקבוצות הפועל פתח תקווה והפועל תל אביב חזרו לליגה הבכירה בתום עונה אחת.

## מבנה הליגה
* הליגה כוללת 16 קבוצות.
* על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל.
* הליגה מורכבת משני שלבים:
# בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ.
# בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן.
# לאחר סיום הליגה, אלופת הליגה וסגניתה עולות לליגת העל. שני המקומות האחרונים בפלייאוף התחתון יורדים לליגה א' באופן אוטומטי, בעוד המקום השלישי לפני האחרון משחקת משחק פלייאוף נוסף נגד מנצחת משחק פלייאוף העלייה בין המקום השני בליגה א' צפון לבין המקום השני בליגה א' דרום, כאשר המנצחת במשחק זה תשתתף בליגה בעונה הבאה.

## קבוצות
להלן הקבוצות שמשתתפות בליגה הלאומית בעונת 2024/2025:

### העונה הסדירה

### הפלייאוף העליון

### הפלייאוף התחתון

### משחק המבחן ללאומית

בסיום העונה נערך משחק מבחן לליגה הלאומית, בין הפועל נוף הגליל שסיימה במקום ה-14 לבין בית"ר נורדיה ירושלים, המנצחת בגמר פלייאוף העלייה בליגה א'. המשחק נוצח על ידי הפועל נוף הגליל שנשארה בליגה הלאומית, ובית"ר נורדיה ירושלים נשארה בליגה א. 

## סטטיסטיקה

### מלך השערים

## קישורים חיצוניים
* עונת 2024/2025 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

## הערות שוליים

קטגוריה:עונות בליגת המשנה בכדורגל בישראל
קטגוריה:2024 בישראל: כדורגל
קטגוריה:2025 בישראל: ספורט
קטגוריה:תחרויות כדורגל ב-2024
קטגוריה:תחרויות כדורגל ב-2025
אליס בראון

**אליס רג'ינה בראון** (באנגלית: **Alice Regina Brown**; נולדה ב-20 בספטמבר 1960) היא אתלטית עבר אמריקאית, היא פעמיים ברציפות אלופה אולימפית (לוס אנג'לס 1984 וסיאול 1988) ואלופת עולם (רומא 1987) בריצת שליחות 4x100 מטר וסגנית אלופה אולימפית (לוס אנג'לס 1984) בריצת 100 מטר.

## ביוגרפיה
בראון נולדה וגדלה בג'קסון, מיסיסיפי.

### 1980
במבחנים האמריקאים לאולימפיאדת מוסקבה היא סיימה ראשונה בריצת 100 מטר בתוצאה של 11.32 שניות וניכללה במשלחת האמריקאית למשחקים האולימפיים, אבל בשל החרם שהובילה מדינתה על המשחקים, היא לא השתתפה במשחקים אלה.
#### אלופת ארצות הברית
באליפות ארצות הברית שנערכה באותה שנה היא זכתה במדליית זהב בריצת 100 מטר בתוצאה של 11.31 שניות.

### 1983
באליפות העולם שנערכה בהלסינקי, פינלנד בשנת 1983 היא סיימה במקום תשיעי בריצת שליחות 4x100 מטר בתוצאה של 44.20 שניות ובמקום 12 בריצת 100 מטר בתוצאה של 11.33 שניות.

### 1984
#### אלופה אולימפית
באולימפיאדת לוס אנג'לס היא זכתה בשתי מדליות, זהב וכסף. מדליית זהב בריצת שליחות 4x100 מטר ביחד עם ג'נט בולדן, צ'נדרה צ'יזבורו ואוולין אשפורד בתוצאה של 41.65 שניות, לפני קנדה (42.77 שניות) ובריטניה (43.11 שניות) ומדליית כסף בריצת 100 מטר בתוצאה של 11.13 שניות, אחרי אוולין אשפורד (10.97 שניות) ולפני מרלין אוטי מג'מייקה (11.16 שניות).

### 1987
#### אלופת עולם
באליפות העולם שנערכה ברומא, איטליה בשנת 1987 היא זכתה במדליית זהב בריצת שליחות 4x100 מטר ביחד עם דיאן ויליאמס, פלורנס גריפית' ג'וינר ופאם מרשל בתוצאה של 41.58 שניות, לפני גרמניה המזרחית (41.95 שניות) וברית המועצות (42.33 שניות).

### 1988
באולימפיאדת סיאול היא זכתה בפעם השנייה ברציפות במדליית זהב בריצת שליחות 4x100 מטר ביחד עם שילה אצ'ולס, פלורנס גריפית' ג'וינר ואוולין אשפורד (41.98 שניות), לפני גרמניה המזרחית (42.09 שניות) וברית המועצות (42.75 שניות). נוסף לכך, היא סיימה במקום תשיעי בריצת 100 מטר בתוצאה של 11.07 שניות.

## שיאים אישיים
### אצטדיון
*ריצת 100 מטר: 10.92 שניות (1988)
*ריצת 200 מטר: 22.39 שניות (1988)

## קישורים חיצוניים

קטגוריה:אמריקאים ילידי מיסיסיפי
קטגוריה:אצניות אמריקאיות
קטגוריה:אתלטיות באולימפיאדת לוס אנג'לס (1984)
קטגוריה:אתלטיות באולימפיאדת סיאול (1988)
קטגוריה:אלופות אולימפיות אמריקאיות: אתלטיקה
קטגוריה:אלופות עולם באתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 4x100
קטגוריה:מיסיסיפי: אתלטים
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
פטקו דימיטרוב

**פטקו תאופילוב דימיטרוב** (בבולגרית: **Петко Теофилов Димитров**, נולד ב-14 בנובמבר 1952, סופיה, הרפובליקה העממית של בולגריה) הוא דיפלומט בולגרי אשר בין השנים 2004–2008 כיהן כשגריר בולגריה בישראל.

## ביוגרפיה
פטקו דימיטרוב נולד בסופיה ורכש השכלה אקדמית באוניברסיטת סופיה. בין השנים 1982–1988 היה סוכן של השירות החשאי הבולגרי.

בין 1991–1999 כיהן כשגריר בולגריה במצרים,, בין 1994–1998 כיהן כשגריר לא תושב בסודאן, ובין 2004–2008 כיהן כשגריר בולגריה בישראל. בתקופת כהונתו בישראל הוחזרה הנספחות הכלכלית לשגרירות בולגריה והועמקו יחסי המסחר בין ישראל לבולגריה.

בהמשך, כיהן כשגריר בולגריה בלבנון.

## הערות שוליים

קטגוריה:שגרירי בולגריה בישראל
קטגוריה:שגרירים במצרים
קטגוריה:דיפלומטים בולגרים
קטגוריה:שגרירים בלבנון
קטגוריה:בוגרי אוניברסיטת סופיה
קטגוריה:בולגרים שנולדו ב-1952
נמל התעופה סנט מריס

**נמל התעופה סנט מריס** (באנגלית: **St Mary's Airport**) הוא נמל תעופה באי סנט מריס , האי הגדול בארכיפלג איי סילי שבבריטניה. הוא נמל התעופה היחיד באיי סילי. בשנת 2022 עברו בו 86,846 נוסעים במסגרת 10,381 תנועות מטוסים.

## היסטוריה
ב-15 בספטמבר 1937 נפתח קו תעופה ראשון לאיי סילי, שיצא מנמל התעופה בלנדס אנד . המטוסים בקו זה נחתו במגרש הגולף של האי סנט מריס. רק באוגוסט 1939 נפתח נמל התעופה בסנט מריס, שנבנה על גבי קרקע חקלאית כשני קילומטר ממזרח לעיירה יו טאון .

באוגוסט 1949 נפתחו בנמל מגדל פיקוח ואולם המתנה לנוסעים. במהלך השנים שירתו חברות תעופה שונות שהחליפו זו את זו בקו לסנט מריס. בשנת 1975 נחנך בנמל טרמינל חדש על ידי ראש הממשלה דאז הרולד וילסון. המסלול הראשי של הנמל נבנה בשנת 1991.

ב-16 ביולי 1983 התרסק בים כ-4 קילומטר מהנמל מסוק של בריטיש איירוייז שהיה בדרכו לאי מפנזנס  ועליו 26 נוסעים ואנשי צוות. 20 מהם ניספו והיתר ניצלו.

## מתקנים ופעילות
בנמל נמצאים טרמינל אחד ושני מסלולי טיסה צולבים, באורך של 694 מטר ו-525 מטר.

טיסות פועלות בין האי לבין נמלי התעופה בלנדס אנד, פנזנס , ניוקי  ואקסטר .

הנמל משמש לנחיתת כלי טיס של שירותי חירום - שירות החיפוש וההצלה של משמר החופים, האמבולנס המעופף של קורנוול ושירות מכבי האש של איי סילי.

## קישורים חיצוניים

* 

סנט מריס
קטגוריה:קורנוול
צ'נדרה צ'יזבורו

**צ'נדרה דנט צ'יזבורו** (באנגלית: **Chandra Danette Cheeseborough**; נולדה ב-10 בינואר 1959) היא אתלטית עבר אמריקאית, היא אלופה אולימפית (לוס אנג'לס 1984) בריצת שליחות 4x100 מטר ובריצת שליחות 4x400 מטר בתוך פחות משעה ובכך הייתה לאישה הראשונה בהיסטוריה שזכתה בשתי מדליות זהב בריצות אלה וסגנית אלופה אולימפית (לוס אנג'לס 1984) בריצת 400 מטר.

## ביוגרפיה
צ'יזבורו נולדה וגדלה בג'קסונוויל, פלורידה. היא בוגרת אוניברסיטת המדינה של טנסי.

### 1975
#### אלופת המשחקים הפאן-אמריקאיים
ב שנערכו במקסיקו סיטי בשנת 1975 היא זכתה בגיל 16 בשתי מדליות זהב, בריצת 200 מטר בתוצאה של 22.77 שניות ובריצת שליחות 4x100 מטר.

### 1976
#### שיאנית עולם לנערות
במבחנים האמריקאים לאולימפיאדת מונטריאול היא סיימה שנייה בשיא עולם חדש לנערות של 11.13 שניות. במשחקים עצמם היא סיימה במקום שישי בריצת 100 מטר בתוצאה של 11.31 שניות, בשלב חצי הגמר היא קבעה תוצאה של 11.26 שניות. נוסף לכך, היא סיימה במקום 12 בריצת 200 מטר בתוצאה של 23.20 שניות ובמקום שישי בריצת שליחות 4x100 מטר בתוצאה של 43.35 שניות.

### 1979
במשחקים הפאן-אמריקאיים שנערכו בסן חואן, פוארטו ריקו בשנת 1979 היא זכתה במדליית זהב בריצת שליחות 4x100 מטר ובכך הגנה על תוארה.

### 1980
צ'יזבורו ניכללה במשלחת האמריקאית לאולימפיאדת מוסקבה, אבל בשל החרם שהובילה מדינתה על המשחקים, היא לא השתתפה במשחקים אלה.

### 1983
באליפות העולם שנערכה בהלסינקי, פינלנד בשנת 1983 היא סיימה במקום תשיעי בריצת שליחות 4x100 מטר בתוצאה של 44.20 שניות.

### 1984
#### אלופה אולימפית
באולימפיאדת לוס אנג'לס היא זכתה ב-3 מדליות, 2 זהב ו-1 כסף. מדליות זהב בריצת שליחות 4x100 מטר ביחד עם אליס בראון, ג'נט בולדן ואוולין אשפורד בתוצאה של 41.65 שניות, לפני קנדה (42.77 שניות) ובריטניה (43.11 שניות) ולאחר פחות משעה, בריצת שליחות 4x400 מטר ביחד עם לילי לת'רווד, שרי הווארד וואלרי בריסקו-הוקס בתוצאה של 3:18.29 דקות, לפני קנדה (3:21.21 דקות) וגרמניה המערבית (3:22.98 דקות) ובכך הייתה לאישה הראשונה בהיסטוריה שזכתה בשתי מדליות זהב בריצות אלה והאתלטית השנייה בהיסטוריה 60 שנה אחרי פאבו נורמי מפינלנד, שזוכה בשני אירועי ריצה אולימפיים נפרדים ביום אחד. מדליית כסף בריצת 400 מטר בתוצאה של 49.05 שניות, אחרי ואלרי בריסקו-הוקס (48.83 שניות) ולפני קתי שמאלווד-קוק מהממלכה המאוחדת (49.42 שניות).

### קריירה כמאמנת
צ'יזבורו החלה לאמן באוניברסיטת טנסי סטייט בה למדה. ב-1999 נבחרה למאמנת ראשית באתלטיקה של האוניברסיטה לגברים ונשים כאחד. שימשה כעוזרת מאמן נבחרת האתלטיקה האולימפית באתלטיקה באולימפיאדת בייג'ינג (2008). במשחקים האולימפיים היא אימנה את הספרינטרים ורצי המשוכות.

## שיאים אישיים
### אצטדיון
*ריצת 100 מטר: 11.13 שניות (1976), **שיא עולם לנערות**
*ריצת 200 מטר: 21.99 שניות (1983)
*ריצת 400 מטר: 49.05 שניות (1984)

## קישורים חיצוניים

קטגוריה:אמריקאים ילידי פלורידה
קטגוריה:ג'קסונוויל: אישים
קטגוריה:אצניות אמריקאיות
קטגוריה:אתלטיות באולימפיאדת מונטריאול (1976)
קטגוריה:אתלטיות באולימפיאדת לוס אנג'לס (1984)
קטגוריה:אלופות אולימפיות אמריקאיות: אתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 4x100
קטגוריה:אלופות אולימפיות: ריצת 4X400 מטרים
קטגוריה:בוגרי אוניברסיטת המדינה של טנסי
קטגוריה:פלורידה: אתלטים
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
פקודת צבא הגנה לישראל

**פקודת צבא-הגנה לישראל, תש"ח–1948** היא פקודה שנחקקה זמן קצר לאחר קום המדינה, ומסדירה את הקמת צה"ל.

הפקודה הוצאה על ידי ראש הממשלה דוד בן-גוריון ב-26 במאי 1948, וקיבלה תוקף למפרע על ידי מועצת המדינה הזמנית בפקודת סדרי השלטון והמשפט (הוראות נוספות), תש"ח-1948, שהתקבלה ב־7 ביוני 1948. מאז חקיקתה לא חל בפקודה כל שינוי.

## הוראות הפקודה
הפקודה מורה על הקמת צה"ל, וקובעת כי יורכב מחילות יבשה, חיל אוויר וחיל ים. במצב חירום, יונהג גיוס חובה לצה״ל, וגיל הגיוס יקבע על ידי המדינה. כל חייל בצבא חייב להישבע אמונים למדינת ישראל. הפקודה אוסרת על הקמת גוף צבאי מלבד צה"ל.

נקבע כי כל פעולה שתהא בהתאם לפקודה תהיה חוקית, גם אם היא עומדת בסתירה לחוקים אחרים. הפקודה קובעת כי השר הממונה על ביצוע הפקודה יהיה שר הביטחון.

## קישורים חיצוניים
* 
* 
* 
* פרסום הפקודה להקמת צבא ההגנה לישראל, 31 במאי 1948 – דיוני הממשלה הזמנית בנוסח הפקודה – באתר ארכיון המדינה

## הערות שוליים

צבא הגנה לישראל
צבא הגנה לישראל
קטגוריה:צה"ל: חוק ומשפט
דניאלה מוניץ

**דניאלה מוניץ** (נולדה ב-9 בדצמבר 2007) היא מתעמלת אמנותית ישראלית. שותפה לזכייה הקבוצתית במדליית ארד באליפות אירופה (באקו 2023 וטאלין 2025), אלופת אירופה באלות (בודפשט 2024).

## קריירה
מוניץ מתאמנת במועדון מכבי מקפת פ"ת.

### 2022
באליפות אירופה לנערות שנערכה בתל אביב-יפו זכתה בשתי מדליות זהב: בתחרות הסרט ובתחרות הקבוצתית.

### 2023
באליפות אירופה בהתעמלות אומנותית הייתה שותפה לזכייה במדליית ארד קבוצתית, יחד עם עדי כץ והנבחרת הבוגרת.

### 2024
בחודש מרץ זכתה במדליית זהב בתרגיל הכדור בתחרות גביע העולם שנערכה באתונה שביוון. זכתה בתואר אלופת אירופה באלות, כמו גן זכתה במדליית ארד בכדור ומדליית ארד מדינתית. סיימה את תחרות הקרב רב במקום החמישי.

### 2025
בתחרות גביע העולם במסגרת הסבב העולמי שנערכה בסופיה שבבולגריה באפריל סיימה במקום 18 בקרב רב אישי בתוצאה של 102.800 נקודות. היא סיימה במקום 11 בתרגיל הסרט בתוצאה של 26.000 נקודות, במקום 14 בתרגיל האלות בתוצאה של 26.350 נקודות, במקום 29 בתרגיל החישוק בתוצאה של 25.500 נקודות, ובמקום 31 בתרגיל הכדור בתוצאה של 24.950 נקודות.באליפות אירופה זכתה במדליית ארד מדינתית יחד עם הנבחרת, מיטל סומקין וליאן רונה. סיימה את תחרות הקרב רב במקום השמיני.

באליפות ישראל שנערכה בירושלים זכתה בתואר סגנית אלופת הארץ בקרב- רב ובמדליות כסף בתרגילים חישוק, אלות וסרט, בכדור זכתה במדליית ארד.

השתתפה באליפות העולם בריו וסיימה את הקרב רב במקום ה-15 (ניקוד מצטבר של 108.400 נקודות).

## קישורים חיצוניים

## הערות שוליים

קטגוריה:מתעמלות אומנותיות ישראליות
קטגוריה:ישראליות שנולדו ב-2007
קטגוריה:ישראלים שנולדו ב-2007
אמיליה יאגובובה

**אמיליה יאגובובה** (באזרית: **Emiliya Yaqubova**; נולדה ב-27 במאי 1986), ידועה גם בשם **אמי ליה**, היא זמרת אזרית, זוכת העונה הראשונה של *The Voice of Azerbaijan*.

## שנותיה הראשונות
יאגובובה נולדה בבאקו. את לימודיה עשתה במחלקת הנגינה על פסנתר במכללה למוזיקה על שם אסף זיינאלי ופקולטה לאמנות המוזיקה באוניברסיטה הממלכתית לתרבות ואמנויות באזרבייג'ן.

## קריירה
בשנת 2011 השתתפה בקדם האזרי לאירוויזיון 2011. היא הודחה במקצה הרביעי של הקדם, שנערך ב-10 בדצמבר 2010. לאחר מכן הצטרפה לקבוצת "ראסט" בהנהגתו של רשאד חשימוב. במשך ארבע שנים הייתה הסולנית של "האז בנד", אחת מתתי הלקהות של ראסט.

בשנת 2014 הופיע בפסטיבל הג'אז במונטרה שבשווייץ. בשנת 2016 זכתה בעונה הראשונה של הגרסה האזרית ל-*[[The Voice (זיכיון)|The Voice]]*, *The Voice of Azerbaijan*.

ב-2017 הופיעה בפסטיבל "ZHARA" בבאקו עם השיר "Старинные Часы", אחד מלהיטיה של אלה פוגצ'ובה. החל מאותה שנה עבדה כסולנית בלהקת דיג'אז רדיובנד. ב-2019 פרשה.

בשנת 2018 ייצגה את אזרבייג'ן בפסטיבל "Discover Road Silk Star", שכלל 14 מדינות משתתפות בבתומי שבגאורגיה. היא זכתה בתחרות. באותה שנה גילמה את דמותה של "יסמין" במחזמר האזרי הראשון ל"אלאדין".

באוקטובר 2023 נחשף כי יאגובובה היא אחת משישה עשר המועמדים לייצוג אזרבייג'ן באירוויזיון 2024, שהתקיים במאלמה שבשוודיה. בשבוע שלאחר מכן הוכרזה כי היא עלתה לשלב הסינון האחרון. אולם לבסוף לא נבחרה, והפסידה לפאחרי עם השיר "Özünlə apar".

## קישורים חיצוניים

## הערות שוליים

קטגוריה:זמרות אזריות
קטגוריה:ילידות 1986
אלכסנדר אחיעזר

**אלכסנדר אחיעזר** (ברוסית: **Александр Ильич Ахиезер**; (31 באוקטובר 1911, צ'ריקאו - 4 במאי 2000, חרקיב) היה פיזיקאי יהודי סובייטי - אוקראיני. התמחה בפיזיקה גרעינית.

## קורות חיים
אחיעזר נולד בשנת 1911 בצ'ריקאו (אז בתחומי האימפריה הרוסית, כיום בבלארוס) למשפחה יהודית. אביו היה רופא. לאחר סיום בית ספר הוא התחיל ללמוד פיזיקה במכון הפוליטרני של קייב אותה סיים בשנת 1934. לאחר סיום הלימודים הוא עבר לחרקיב בה עבד במכון לחקר פיזיקה תחת לב לנדאו. אחיעזר היה בין הראשונים שעבדו מבחן לפיזיקה תאורטית אצל לנדאו. בשנת 1936 הוא סיים עבודת תואר שלישי.

בשנת 1938 כאשר לנדאו עבר למוסקבה אחיעזר מונה במקומו לראש מחלקת לפיזיקה תאורטית של המכון. בשנת 1940 אחיעזר סיים עבודת פוסט-דוקטורט.

בשנים 1944–1952 אחיעזר עבד במוסקבה והיה חלק של צוות לפיתוח פצצה גרעינית בהובלת איגור קורצ'טוב.

משנת 1936 אחיעזר היה מלמד באוניברסיטה הלאומית חרקוב. משנת 1941 הוא מכהן במשרת פרופסור.

בתקופת פעילותו באוניברסיטה אחיעזר היה מנחה של מספר רב של עבודות תואר שלישי.

בשנת 1964 אחיעזר נבחר כחבר באקדמיה למדעים של אוקראינה. בשנים 1971 ו-1981 הוענק לו עיטור הדגל האדום של העמל. בתקופת אוקראינה עצמאית הוא קיבל מספר עיטורים ופרסים של הרפובליקה החדשה. בשנת 1998 הוא קיבל פרס של שם פומרנצ'וק של האקדמיה הרוסית למדעים.

בשנת 1936 ביחד עם איסאק פומרנצ'וק אחיעזר פרסם עבודה נושא פוטונים.

החל משנות ה-40 של המאה ה-20 אחיעזר פעל בחקר ניירטונים. בין היתר הוא בנה "מודל אחיעזר-פומרנצ'וק".

במקביל לתחומים אלו אחיעזר עשה מחקרים בתחום חקר פלזמה ופיזיקה של מצב מוצק.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים אוקראינים
קטגוריה:מדענים יהודים אוקראינים
קטגוריה:מעוטרי עיטור הדגל האדום של העמל
קטגוריה:סובייטים שנולדו ב-1911
קטגוריה:נפטרים ב-2000
פואיסק

שמאל|ממוזער|200px|מודול "פואיסק" לפני חיבור לתחנת החלל
**פואיסק** (ברוסית:**Поиск **, חיפוש) - מודול של תחנת החלל הבין-לאומית שנבנה ברוסיה. הוא נבנה על ידי תאגיד הטילים והחלל אנרגיה בהזמנת רוסקוסמוס. מודול שוגר לחלל בשנת 2009 בעזרת חללית מטען. הוא חובר למודול "זבזדה" של תחנת החלל הבין-לאומית .

## תיאור המודול
שמאל|ממוזער|200px|תיאור מערכות המודול
מודול נבנה על ידי תאגיד הטילים והחלל אנרגיה בהתאם למפרט של רוסקוסמוס. הוא מיועד לעגינה של חלליות מדגם פרוגרס או סויוז. כמו כן מודול כולל מנעול אוויר ליציאה מתחנת החלל לפעילות חוץ רכבית. מודול נבנה מפלדה ואלומיניום. אורכו 4.0 מ' וקוטר עד 2.6 מ'. הנפח הפנימי הוא כ-12.5 מ"ק.מודול כולל 2 יחידות עגינה. בעזרת אחד מהן הוא חובר לתחנת החלל. יחידת עגינה שנייה פנויה לחיבור חלליות חלל.

בבניית המודול נלקחו בחשבון לקחים מבנייה וניצול של מודול "פירס".

השם המקורי של המודול היה MIM-2 (מודול מחקר קטן, Малый исследовательский модуль). הוא קיבל את שמו הנוכחי באוקטובר 2009 זמן קצר לפני שיגורו.

כהכנה לקליטת המודול, ב-5 ביוני 2009 גנאדי פדאלקה ומייקל באראט ביצעו פעילות חוץ רכבית בהמלכה על מודול "זבזדה" הותקנו אנטנות למערכת עגינה אוטומטית.

ב-10 ביוני בוצע פעילות נוספת במהלכה בוצעו הכנות על מודול "זבזדה" לקליטת המודול החדש.

ב-10 בנובמבר מודול "פאויסק" שוגר לחלל בעזרת חללית מטען פרוגרס M MIM-2. העגינה למודול "זבזדה" בוצע ב-12 בנובמבר.

ב-14 בינואר 2010 אולג קוטוב ומקסים סוראייב ביצוע פעhkות חוץ רכבית בה בוצעו התאמות במודול "פואיסק" לקליטת חלליות.

ב-21 בינואר בוצע שינוי מיקום עגינה של חללית סויוז TMA-16 שנותקה ממודול "זבזדה" וחוברה בהצלחה למודול "פואיסק".

ב-16 בפברואר 2012 אולג קונוננקו ואנטון שקאפלרוב העבירו מנוף ממודול "פירס" למודול "פואיסק". זאת כהכנה להוצאת המודול הישן מניצול.

מאז שנת 2020 מודול זה מהווה מקום יציאה ראשי לפעילות חוץ רכבית של צוות רוסי של תחנת החלל.

## קישורים חיצוניים

* [תיאור המודול באתר [נאס"א]]
* תיאור המודול
* תיאור המודול 

קטגוריה:רכיבי תחנת החלל הבין-לאומית
בניטה פיצג'רלד-בראון

**בניטה פיצג'רלד-בראון** (באנגלית: **Benita Fitzgerald-Brown**; נולדה ב-6 ביולי 1961) היא אתלטית עבר אמריקאית, היא אלופה אולימפית (לוס אנג'לס 1984), פעמיים אלופת ארצות הברית (1983 ו-1986) ו-5 פעמים סגנית אלופת ארצות הברית (1980, 1981, 1982, 1984 ו-1988) בריצת 100 מטר משוכות.

## ביוגרפיה
פיצג'רלד-בראון נולדה בוורנטון, וירג'יניה וגדלה בדייל סיטי, וירג'יניה. בוגרת תואר ראשון בהנדסת תעשייה באוניברסיטת טנסי.

### 1980
במבחנים האמריקאים לאולימפיאדת מוסקבה היא סיימה במקום שני בריצת 100 מטר משוכות בתוצאה של 13.11 שניות וניכללה במשלחת האמריקאית למשחקים האולימפיים, אבל בשל החרם שהובילה מדינתה על המשחקים, היא לא השתתפה במשחקים אלה.

### 1983
#### אלופת ארצות הברית
באליפות ארצות הברית שנערכה באינדיאנפוליס, אינדיאנה ביוני 1983 זכתה לראשונה בקריירה שלה במדליית זהב בריצת 100 מטר משוכות בתוצאה של 12.97 שניות. 

חודשיים לאחר מכן, באליפות העולם שנערכה בהלסינקי, פינלנד ב-13 באוגוסט היא סיימה במקום שמיני בריצת 100 מטר משוכות בתוצאה של 12.99 שניות בעזרת רוח גבית מעל המותר. בשלב חצי הגמר היא קבעה תוצאה של 12.96 שניות ועלתה מהמקום השישי לריצת הגמר. 
#### אלופת המשחקים הפאן-אמריקאיים
שבועיים לאחר מכן, ב שנערכו בקראקאס, ונצואלה ב-26 באוגוסט היא זכתה במדליית זהב בריצת 100 מטר משוכות בתוצאה של 13.16 שניות.

### 1984
#### אלופה אולימפית
באולימפיאדת לוס אנג'לס היא זכתה במדליית זהב בריצת 100 מטר משוכות בתוצאה של 12.84 שניות, לפני שירלי סטרונג מהממלכה המאוחדת (12.88 שניות) ומישל שרדונה מצרפת ובת ארצה קים טרנר (13.06 שניות).

### 1986
באליפות ארצות הברית שנערכה ביוג'ין, אורגון ביוני 1986 זכתה בפעם השנייה במדליית זהב בריצת 100 מטר משוכות בתוצאה של 12.83 שניות, בעזרת רוח גבית מעל המותר של 2.5 מטר/שנייה.

### 1988
באליפות ארצות הברית שנערכה בטמפה, פלורידה ב-17 ביוני 1988 זכתה בפעם החמישית במדליית כסף בריצת 100 מטר משוכות בתוצאה של 12.85 שניות.

## חיים אישיים
בשנת 1996 זכתה לכבוד לשאת ביחד עם עוד 7 ספורטאים אלופים אולימפיים, את הדגל האולימפי בטקס הפתיחה של אולימפיאדת אטלנטה.

## שיאים אישיים
### אצטדיון
* ריצת 100 מטר: 11.36 שניות (1982)
* ריצת 200 מטר: 23.22 שניות (1981)
* ריצת 100 מטר משוכות: 12.84 שניות (1983)

## קישורים חיצוניים

קטגוריה:אמריקאים ילידי וירג'יניה
קטגוריה:אצניות אמריקאיות
קטגוריה:אתלטיות באולימפיאדת לוס אנג'לס (1984)
קטגוריה:אלופות אולימפיות אמריקאיות: אתלטיקה
קטגוריה:אלופות אולימפיות: ריצת 100 מטרים משוכות
קטגוריה:בוגרות אוניברסיטת טנסי
קטגוריה:בוגרי אוניברסיטת טנסי
קטגוריה:וירג'יניה: אתלטים
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
הרספלד-רוטנבורג

**הרספלד-רוטנבורג** (בגרמנית: **Hersfeld-Rotenburg**) הוא מחוז במזרח מדינת הסן שבגרמניה.

## היסטוריה
המחוזות במדינת הסן נקבעו בשנת 1821, ביניהם המחוזות הרספלד ורוטנבורג. בשנת 1972 אוחדו המחוזות לכדי מחוז אחד.

## סמל
סמל המחוז הוא איחוד של סמלי המחוזות הרספלד ורוטנבורג; הצלב בצד השמאלי של הסמל לקוח מסמל הרספלד, וענף התרזה לקוח מסמל רוטבורג.

## ערים ועיירות

## קישורים חיצוניים

הרספלד-רוטנבורג
אם הכלה

**אם הכלה** (באנגלית: **Mother of the Bride**) הוא סרט קומדיה רומנטית אמריקאי בהפצת נטפליקס משנת 2024 בבימויו של מארק ווטרס, עם ברוק שילדס ומירנדה קוסגרוב בתפקידים הראשיים.

הסרט צולם ברובו בפוקט, תאילנד שבו נערכת חתונה ואם הכלה מגלה להפתעתה שאבי החתן הוא בן זוגה לשעבר.

## תקציר העלילה
ד"ר לאנה ווינסלו (ברוק שילדס) היא רופאה חוקרת גנטיקה בסן פרנסיסקו. היא אם יחידנית לאחר שבעלה נהרג והיא גידלה לבד את בתה אמה (מירנדה קוסגרוב). אמה כעת היא עלמה צעירה שמתגוררת בלונדון והיא מפתיעה את לאנה בידיעה שהיא מאורסת לגבר צעיר בשם אר-ג'יי (שון טיל) ושהם הולכים להתחתן בפוקט. כל האירוע ממומן על ידי חברת דיסקברי שהאירוע הזה ישמש לה כפרסומת.

לאנה תכננה לבתה עתיד אחר אבל היא נענית לבקשתה וטסה לפוקט יחד עם אחותה ג'אניס (רייצ'ל האריס).

בפוקט מתברר לתדהמתה כי אבי החתן הוא וויל (בנג'מין בראט) שלמד אתה בקולג' והיה בן זוגה לפני 30 שנה והם נפרדו בכעס. למקום מגיע אחיו של וויל, סקוט (וילסון קרוז) עם בן זוגו קליי (מייקל מקדונלד). וויל הגרוש מנסה לשוב לזכות באהבתה של לאנה אך היא דוחה אותו ומתחילה בקשר עם רופא נאה בשם לוקאס (צ'אד מייקל מארי). העסק מסתבך אבל לבסוף, לאחר החתונה של אר-ג'יי ואמה, מצליח וויל לקבל את הסכמתה של לאנה להתחתן אתו.

## צוות השחקנים

## קישורים חיצוניים

*קדימון לאם הכלה, באתר יוטיוב

קטגוריה:סרטי 2024
קטגוריה:סרטים באנגלית
קטגוריה:סרטים אמריקאיים
קטגוריה:נטפליקס: סרטים
קטגוריה:סרטי קומדיה רומנטית
קטגוריה:סרטים על חתונות
קטגוריה:סרטים שצולמו בתאילנד
הוא חזר בתשובה

"**הוא חזר בתשובה**" הוא שיר שכתב אריק איינשטיין והלחין שם טוב לוי. השיר מופיע באלבומם המשותף "פסק זמן", שיצא בשנת 1984.

## רקע לכתיבת השיר
השיר נכתב על ידי איינשטיין לאחר שקרא כתבה בעיתון על נתק ביחסים בין ילדים להורים לאחר שאלה חזרו בתשובה. יש הטוענים כי השיר נכתב על חברו אורי זוהר, אך לא כך הדבר. יחד עם זאת בהלווייתו של איינשטיין ספד לו זוהר וציטט שורה מהשיר:

למרות שנשאל איינשטיין לא ענה אם השיר נכתב על אורי זוהר. זוהר היה חברו הטוב מימיה העליזים של חבורת לול. זוהר לא היה היחיד שחזר בתשובה מקרב אמנים ידועים באותה תקופה. היו בהם פופיק ארנון ואיקא ישראלי. גם אשתו של זוהר ואם ילדיו אליה, חזרה בתשובה וכן ילדיו של זוהר ובנותיו של איינשטיין.

הקליפ לקוח מתוך התכנית "לא עומד בקצב" משיריו של איינשטיין ששודרה בערוץ 1 ב-1985.

בחצי הגמר של התכנית הכוכב הבא, ביצעו האחים גת את השיר.

## קישורים חיצוניים
* 
* 

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי שם טוב לוי
קטגוריה:שירים על חברות
גשר בראוני

[ממוזער| גשר בראוני הוא תהליך וינר <math>W(t)</math> על קטע <math>[0,1]</math> בהינתן <math>W(1)=0</math>.](https://he.wikipedia.org/wiki/%D7%A7%D7%95%D7%91%D7%A5:Brownian_bridge.png) 
**גשר בראוני** הוא תהליך סטוכסטי רציף B(t) על קטע [0,1] כך שלכל לכל t בקטע יש לו התפלגות של תהליך וינר סטנדרטי W(t) המותנית בכך ש- W(1)=0. כתוצאה מכך B(1)=0 ומתקיים גם ש-B(0)=0 כמעט בוודאות.

נסמן באופן שקול:

:  B(t) := (W(t)\mid W(1)=0),\;t \in [0,1] 

התוחלת של הגשר בכל t במרווח [0,1] היא אפס והשונות היא t(1-t). לכן, השונות הכי גדולה היא באמצע הקטע ושווה לאפס בקצוות. השונות המשותפת של B(s) ו- B(t) היא \min(s,t)-st. בניגוד לתהליך וינר, התהליך אינו קבוע בזמן ותוספות זרות בגשר בראוני אינן בלתי תלויות.

גשר בראוני הוא תוצאה של משפט דונסקר בתחום . הוא משמש גם ב בתחום ההסקה הסטטיסטית.

## ייצוגים נוספים של גשר בראוני
אם W(t) הוא תהליך וינר סטנדרטי אז התהליך:

:  B(t) = W(t) - t W(1)

הוא גשר בראוני ומתקיימת אי-תלות בין B(t) ו- W(t).

באופן שקול, אם B(t) הוא גשר בראוני ו- Z הוא משתנה מקרי נורמלי סטנדרטי בלתי תלוי ב- B, אז התהליך

: W(t) = B(t) + tZ

הוא תהליך וינר.

ניתן לייצג גשר בראוני כטור פורייה עם מקדמים סטוכסטיים:

:  B(t) = \sum_{k=1}^\infty Z_k \frac{\sqrt{2 } \sin(k \pi t )}{k \pi}

כאשר  Z_1, Z_2, \ldots  הם משתנים מקריים נורמליים סטנדרטיים בלתי תלויים ושווי התפלגות (ראו ).
## קישורים חיצוניים

## הערות שוליים

קטגוריה:תהליכים סטוכסטיים
בראנדי לאב

**טרייסי לין ליברמור** (באנגלית: **Tracey Lynn Livermore**; נולדה ב-7 במרץ 1980), המוכרת בשם הבמה "**בראנדי לאב**" ("**Brandi Love**"), היא שחקנית פורנוגרפיה אמריקאית.

## ביוגרפיה
טרייסי לין ליברמור נולדה ב-7 במרץ 1980 בעיר דירבורן שבמחוז ויין במדינת מישיגן. סבה של ליברמור הוא סוחר המניות הנודע ג'סי ליברמור, והיא צאצאתו היחידה. בהתבגרותה, ליברמור הייתה ספורטאית ושיחקה כדורגל וטניס בנוסף לריצה. בבגרותה, ליברמור למדה באוניברסיטת המחקר הציבורית של מרכז מישיגן, שם היא הכירה את איש העסקים כריס פוטוסקי שהפך לבן זוגה ולו היא נישאה ב-1994. לשניים, שמנהלים נישואים פתוחים, יש בת אחת, שנולדה ב-2000.

לליברמור הייתה חברת יינות שהתמחתה בהתאמה אישית של המשקאות ללקוחותיה. לאחר שסבלה מכמה בעיות רפואיות, רופא המשפחה של ליברמור המליץ לה לזנוח את עבודה לחוצה זו ולאמץ סגנון חיים רגוע יותר. ובמקביל לכך, גם בן זוגה – שברשותו היו חברות רבות שהתמחו בנדל"ן ובהשקעות – נכנע ללחץ, וסבל מהתקף לב. ב-2004, הזוג פתח יחד אתר אינטרנט של פורנוגרפיה חובבנית בו הם צילמו את עצמם מקיימים יחסי מין. לאחר מכן, ב-2007, ליברמור נכנסה לתעשיית המין והחלה להופיע בסרטים פורנוגרפים מקצועיים, תחת שם הבמה "בראנדי לאב". בעקבות עיסוקיה החדשים של לאב, הוריה דרשו את המשמורת על בתה, היא נכדתם, ואף פנו לשירותי הרווחה בנושא. עם זאת, הבת נשארה במשמורתם של לאב ופוטוסקי. במהלך הקריירה שלה, לאב הופיעה בסך הכל בכ-700 סצנות פורנוגרפיות, והיא נחשבת לאחת משחקניות הפורנוגרפיה הפופולריות ביותר בכלל וספציפית בקטגוריות מילף וקוגר. ב-2019 לאב זכתה להיכנס להיכל התהילה של "XRCO", וב-2020 לזה של "AVN". חרף שמועות רבות בנושא ותקופות בהן היא הפחיתה את פעילותה באופן דרסטי, לאב הצהירה כי היא עודנה פעילה בתחום ומתכננת להמשיך להופיע בסצנות פורנוגרפיות גם בזקנתה.

בניגוד לחברותיה בתחום המזוהות באופן מובהק עם תמיכה במפלגה הדמוקרטית, לאב היא שמרנית ותומכת מוצהרת של המפלגה הרפובליקנית. יתר על כן, היא כותבת מעת לעת מאמרים עבור כתב העת המקוון השמרני "The Federalist". לאב תומכת בנשיא ארצות הברית דונלד טראמפ. עם זאת, לאב איננה זוכה ליחס חם בקרב תומכי המפלגה הרפובליקנית השמרניים, וב-2021 היא אף סולקה מכנס של הארגון "Turning Point USA" בשל עיסוקיה הפורנוגרפיים.

## קישורים חיצוניים

* בראנדי לאב, במסד הנתונים הפורנוגרפיים Internet Adult Film Database
* בראנדי לאב, במסד הנתונים הפורנוגרפיים Adult Film Database

## הערות שוליים

קטגוריה:שחקניות פורנוגרפיה אמריקאיות
קטגוריה:אמריקאיות שנולדו ב-1973
איסאק פומרנצ'וק

**איסאק פומרנצ'וק** (ברוסית: **Исаак Яковлевич Померанчук**; (20 במאי 1913, ורשה-14 בדצמבר 1966, מוסקבה) היה פיזיקאי סובייטי ממוצא יהודי. הוא מתמחה בפיזיקה גרעינית.

## קורות חיים
פומרנצ'וק נולד בשנת 1913 בוורשה (אז בתחומי האימפריה הרוסית, כיום בפולין) למשפחה יהודית. אביו היה מהנדס, יליד ברסט ואמו הייתה רופאת שיניים מוורשה. בעקבות קרבות מלחמת העולם הראשונה ושינויים מדיניים שחלו באזור המשפחה עברה לרוסטוב על דון בשנת 1918. בשנת 1925 פומרנצ'וק סיים לימודים בבית ספר מקצועי ליד מפעל בו עבד אביו. בשנת 1931 הוא התחיל ללמוד כימיה במכון להשכלה גבוהה בעיר איוואנובו ובשנה שנייה של הלימודים עבר למכון הפוליטכני של לנינגרד אותו סיים בשנת 1936.

פומרנצ'וק עבר לחרקיב בו התחיל לעבוד במכון מחקר אצל לב לנדאו. הוא היה בין הראשונים שעברו אצלו בחינה בפיזיקה תאורטית. בשנת 1937 ביחד עם אלכסנדר אחיעזר הוא כתב מאמר על חקר פוטונים.

בשנת 1937 בעקבות רדיפות שעבר לנדאו פומרנצ'וק סולק משורות הקומסומול לאור קשריו עם לנדאו. הוא עבר למוסקבה בו סיים עבודת תואר שלישי.

פומרנצצ'וק נקלט בעבודה במכון לפיזיקה של אקדמיה של ברית המועצות למדעים. בשנת 1940 הוא סיים עבודת פוסט-דוקטורט.

בשנים 1940–1943 פומרנצ'וק עבד במכון לבדב לפיזיקה ובהמשך עד לשנת 1946 במכון קורצ'טוב. בשנים 1940–1941 ביחד עם איסאי גורביץ' נעשו חישובים שבהמשך היו בסיס לבניית כור גרעיני סובייטי ראשון.

על עבודות בתחום פיזיקה גרעינית בשנת 1950 הוענק לפומרנצ'וק פרס ברית המועצות. בשנת 1950 הוא חזה באופן תאורטי תופעה שלאחר גילויה בשנת 1957 קיבלה שם "תופעת פומרנצ'וק".

בסוף שנות ה-40/תחילת שנות ה-50 ביחד עם יבגני פיינברג ואחיעזר פותחה תאוריה בתחום חלקיקים. בשנת 1958 הוא ניסח "תאורמת פומרנצ'וק".

ביחד עם לב לנדאו הם תיארו תופעה שבהמשך נקראה הופעת פומרנצ'וק-לנדאו-מגדל והתגלתה בניסוי על ידי מדענים אמריקאים בשנת 1994.

במקביל לעבודה מחקרית פומרנצ'וק היה מלמד באוניברסיטה להנדסה ופיזיקה. הוא כיהן בתפקיד פרופסור.

בשנת 1964 פומרנצ'וק נבחר כחבר באקדמיה של ברית המועצות למדעים. בשנת 1954 הוענק לו עיטור הדגל האדום של העמל. הוא קיבל עיטור לנין ופעמיים פרס ברית המועצות.

פומרנצ'וק חתם על "מכתב 300" בגנות פעילות של טרופים ליסנקו.

פומרנצ'וק נפטר מסרטן בשנת 1985.

החל משנת 1985 מוענק על בסיס שנתי "פרס על שם פומרנצ'וק" על מחקרים בתחום פיזיקה תאורטית.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1911
קטגוריה:נפטרים ב-2000
גשר וושינגטון

**גשר וושינגטון** (באנגלית: **Washington Bridge**) הוא גשר קשתות פלדה באורך 724 מטר מעל נהר הארלם בעיר ניו יורק בין הרבעים של מנהטן והברונקס. המעבר, שנפתח בשנת 1888, מחבר בין רחוב 181 ושדרת אמסטרדם בוושינגטון הייטס, מנהטן, עם שדרת האוניברסיטה במוריס הייטס , ברונקס. הוא נושא שישה נתיבי תנועה, כמו גם מדרכות משני הצדדים. רמפות משני קצות הגשר מתחברות לכביש הבין מדינתי 95  ולכביש המהיר "חוצה ברונקס" .

הגשר כולל קשתות פלדה עם שתי קשתות ראשיות של 160 מטר כל אחת, שאליהן מגיעות רמפות ויאדוקט. הגשר מופעל ומתוחזק על ידי משרד התחבורה של העיר ניו יורק . בעבר הגשר נשא את כביש מס' 1 של ארצות הברית, שמאז 1963 עובר מעל גשר אלכסנדר המילטון. גשר וושינגטון מוגדר כציון דרך של העיר על ידי הוועדה לשימור נקודות ציון של העיר ניו יורק , והוא רשום במרשם הלאומי של מקומות היסטוריים.

עבודת הבנייה על הגשר החלה ביולי 1886. הולכי רגל עם אישורי כניסה יכלו להשתמש בגשר עד דצמבר 1888, וגשר וושינגטון שימש לנסיעות רגילות עד השנה שלאחריה, אם כי טקס הפתיחה הרשמי מעולם לא התקיים. עם השלמתו של גשר וושינגטון, הוא זכה לשבחים רבים כהישג אדריכלי של העיר ניו יורק (ראו להלן). לאחר שב-1931 הושלמה בניית גשר ג'ורג' וושינגטון מעל לנהר ההדסון, המתחבר לניו ג'רזי במערב, המעבר מעל נהר הארלם שימש כמחבר לתנועה בין ניו ג'רזי לברונקס. גשר אלכסנדר המילטון הושלם ב-1963, והסיט את התנועה מגשר וושינגטון. לאחר תקופה של הידרדרות, גשר וושינגטון עבר שיקום מ-1989 עד 1993.
ממוזער|ציורו של לואסון את הנהר והגשר.

## ביקורות על עיצובו
עם השלמת גשר וושינגטון הוא זכה לשבחים רבים כהישג אדריכלי של העיר ניו יורק. כתב העת סיינטיפיק אמריקן, והעיתונים קוסמופוליטן וניו יורק סאן כינו את הגשר כ"קישוט" ו"תכשיט", ו"יצירה נהדרת הראויה לעיר". מבקר האדריכלות מונטגומרי סקיילר  אפיין בשנת 1900 את הגשר כ"עבודה ראויה להערצה ומופת", אף על פי שהייתה לו דאגה מינורית לגבי גישות הבנייה, שאותן כינה "פחות מספקות מבחינה אדריכלית מחוסר הֶדְגש". סקיילר כתב לאחר מכן שאף על פי שהקשת שונתה כך שתֵרָאֵה כאילו מדובר בעיצוב קונבנציונלי, "אין גם שאלה לגבי האטרקטיביות של וושינגטון ושל הגשר הגבוה הישן". הצייר ארנסט לואסון תיאר את הגשר כנושא העיקרי של ציורו משנת 1913 ליל האביב.
## ראו גם
* הגשרים לאורך הארלם ריבר

## קישורים חיצוניים

## ביאורים

## הערות שוליים

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
קטגוריה:הארלם ריבר
קטגוריה:ארצות הברית: אתרים הרשומים במרשם הלאומי של מקומות היסטוריים
אטיבר אסאדלי

**אטיבר סאחיב אוגלו אסאדלי** (באזרית: **Etibar Sahib oğlu Əsədli**; נולד ב-12 במאי 1992) הוא פסנתרן אזרי.

## קריירה
בשנת 1998 החל אסאדלי ללמוד נגינה על פסנתר בבית ספרו בבאקו. ב-2009, לאחר כ-11 שנות התמקצעות בתחום, התקבל לפקולטה להלחנה באקדמיה למוזיקה של באקו. בין השנים 2008–2013 ערך קונצרטים בפסטיבלי הג'אז בעיר. בנוסף, השתתף בפוריקטים שונים במדינות רבות, דוגמת צרפת, הממלכה המאוחדת, שווייץ, קפריסין, טורקיה, רוסיה וגאורגיה. את לימודיו סיים בהצלחה ב-2014. בשנים 2019–2020 פרסם פרויקט מוזיקלי בן שלושה אלבומי אולפן בשם *1 Hour Azerbaijani Piano Music*.

באוקטובר 2023 נחשף על ידי תאגיד השידור האזרי, İctimai Television, כי אסאדלי יחד עם אילקין דובלטוב ומילה מיילס נמנים בין שישה-עשר המועמדים לייצוג אזרבייג'ן באירוויזיון 2024, שהתקיים במאלמה שבשוודיה. עם זאת, השלושה לא נבחרו והפסידו לפאחרי עם "Özünlə apar".

אסאדלי חי בצרפת. הוא דובר אזרית, טורקית, צרפתית ואנגלית.

## קישורים חיצוניים

## הערות שוליים

קטגוריה:פסנתרנים אזרים
קטגוריה:מלחינים אזרים
קטגוריה:ילידי 1992